Kirjain liittyy Synttärit-pelin alkuperäiseen ideointiin. Ajatuksena on, että pelaaja valitsee riville oman tai jonkun läheisensä syntymäpäivän ja kyseisen synttärisankarin nimen alkukirjaimen. Kirjaimen ei tietenkään ole pakko määräytyä tällä perusteella, vaan pelaaja voi poimia riville mielensä mukaan aivan minkä tahansa suomalaisten aakkosten sisältämän kirjaimen. Kirjain päivämäärän lisänä tuo peliin myös vaikeutta, eli pienentää voittotodennäköisyyttä. Pelintarjoajan on otettava huomioon, millaisen pelin myyminen käy kannattavaksi. Toisaalta se myös lisää voittoluokkien määrää.